**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ-ԱՆՀԱՏ ԽՈՐՀՐԴԱՏՈՒԻ ԸՆՏՐՈՒԹՅՈՒՆ)**

**Հայաստանի Հանրապետություն**

**Սոցիալական Պաշտպանության Վարչարարության Երկրորդ Ծրագիր**

Վարկ No: 5398-AM

**ԽՈՐՀՐԴԱՏՎԱԿԱՆ ԾԱՌԱՅՈՒԹՅԱՆ ԱՆՎԱՆՈՒՄԸ` Ծրագրի ինժեներ**

**Հղում No.** (համաձայն Գնումների Պլանի**): SPAP II-C-3-5-7-K**

ՀՀ Աշխատանքի և սոցիալական հարցերի նախարարությունը Համաշխարհային բանկի «Սոցիալական պաշտպանվածության վարչարարության երկրորդ» վարկային ծրագրի շրջանակում **«Ծրագրի Ինժեների»-ի** հանձնարարականի իրականացման համար խորհրդատու ընտրելու նպատակով հայտարարում է անհատ խորհրդատուի ընտրության մրցույթ:

**Հանձնարարականի նպատակն է՝** Ծրագրի ինժեների (այսուհետ` Խորհրդատու) ընտրության միջոցով կազմակերպել, համակարգել և վերահսկել Ծրագրով նախատեսված շինարարական աշխատանքների ողջ գործընթացը, ապահովելով դրանց ժամանակին, որակով և արդյունավետ իրականացումը:

Ծառայությունները նախատեսվում է իրականացնել **մոտ 7** ամսվա ընթացքում (մինչև 31.10.2023թ.)

*Խորհրդատուն պետք է իրականացնի հետևյալ աշխատանքները`*

* շինարարական աշխատանքներին առնչվող հարցերում ապահովի փոխգործակցություն Պատվիրատուի, ԾՀԳ-ի, կապալառու և խորհրդատու կազմակերպությունների միջև,
* աջակցի շինարարությունների հեղինակային և տեխնիկական հսկողության ծառայությունների մատուցմանը, ներառյալ՝ կապալառուների, ԾՀԳ-ի և ԱՍՀՆ-ի միջև համագործակցության դյուրացմանը՝ հետագա հաղորդակցության միջոցով,
* իր իրավասությունների շրջանակում իրականացնի շինարարական աշխատանքների հսկողությունը,
* մասնակցի շինարարական օբյեկտների նախնական, միջանկյալ և հետվերանորոգման ուսումնասիրություններին, և տեխնիկական եզրակացություններ և առաջարկություններ տրամադրի, որոնք հետագայում կտրամադրվեն նաև Բանկի թիմին (Ինժեներին) և կծառայեն որպես օժանդակ տեղեկատվություն/տվյալներ, այդ թվում՝ Բանկի թիմի հետ համատեղ դաշտային այցելությունների ժամանակ,
* հետևի նախագծանախահաշվային փաստաթղթերի մշակման աշխատանքներին, որպեսզի դրանք իրականացվեն Պատվիրատուի կողմից ներկայացված պահանջներին ու առաջադրանքներին համապատասխան,
* տրամադրի եզրակացություններ նախագծանախահաշվային փաստաթղթերի, հեղինակային և տեխնիկական հսկողության մատուցված ծառայությունների, ինչպես նաև շինարարական կատարողականների վերաբերյալ,
* հետևի շինարարական գործընթացների օրինականությանը, սահմանված նորմերի և ընթացակարգերի համապատասխանությանը, ըստ անհրաժեշտության ներկայացնելով հատուկ կարծիք,
* առաջարկներ և լուծումներ մշակի հնարավոր շինարարական խնդիրների առաջացումը կանխարգելելու համար, ինչպես նաև արդյունավետության բարձրացման նպատակով ներկայացնի բարելավումների ու փոփոխությունների առաջարկ և այլն:

**Խորհրդատուն պետք է բավարարի հետևյալ որակավորման չափանիշներին և պետք է ունենա`**

* Բարձրագույն կրթություն շինարար-ճարտարագիտության կամ ճարտարապետության կամ այլ հարակից ոլորտներում,
* շինարարական աշխատանքներում առնվազն հինգ տարվա մասնագիտական փորձառություն,
* շինարարական աշխատանքների նկատմամբ հսկողություն իրականացնելու առնվազն երկու տարվա փորձառություն,
* շինարարական աշխատանքներին առնչվող ՀՀ իրավական դաշտի իմացություն,
* համակարգչային տեխնիկայով աշխատելու բավարար հմտություններ (autoCAD, archiCAD),
* կազմակերպչական և մարդկանց հետ հաղորդակցվելու բարձր հմտություններ:

Վերը շարադրված պահանջներին համապատասխանող անհատ խորհրդատուները կարող են մինչև 2023 թվականի **մարտի 21-ը, ժամը 18.00**-ն ներկայացնել հետաքրքրվածության գրություն և կենսագրական թերթիկ ստորև նշված հասցեով:

Հետաքրքրվածության հայտերը կարող են ներկայացվել նաև էլեկտրոնային փոստով՝

Էլ. փոստ infospap@mlsa.am

ՀՀ Աշխատանքի և սոցիալական հարցերի նախարարություն

Սոցիալական պաշտպանության վարչարարության երկրորդ ծրագրի

համակարգման գրասենյակ

ՀՀ, ք. Երևան, Կառավարական տուն 3

Հեռախոս (037410) 541689